Področja pristojnosti Unije, ki izhajajo iz Pogodbe (členi 26, 170, 171, 172, 174 Pogodbe o delovanju Evropske unije) Unija sprejme ukrepe za vzpostavitev ali zagotavljanje delovanja notranjega trga v skladu z ustreznimi določbami Pogodb. Notranji trg zajema območje, na katerem je zagotovljen prost pretok blaga, oseb, storitev in kapitala. Da bi Unija pospešila svoj vsesplošni skladni razvoj, razvija in izvaja tiste svoje dejavnosti, ki vodijo h krepitvi njene ekonomske, socialne in teritorialne kohezije. Da bi Unija pripomogla k doseganju teh ciljev in da bi državljanom Unije, gospodarskim subjektom ter regionalnim in lokalnim skupnostim omogočila v celoti izkoristiti ugodnosti vzpostavitve območja brez notranjih meja, prispeva k vzpostavitvi in razvoju vseevropskih omrežij na področju prometne, telekomunikacijske in energetske infrastrukture. Ukrepi Unije so namenjeni pospeševanju medsebojnega povezovanja in medobratovalnosti nacionalnih omrežij, pa tudi dostopa do njih. Da bi dosegli te cilje, Unija pripravi vrsto smernic, ki zajemajo cilje, prednostne naloge in splošno zasnovo ukrepov, predvidenih na področju vseevropskih omrežij (TEN).

Pristojnosti Agencije (Sklep št. 661/2010/EU Evropskega parlamenta in Sveta) (Uredba (ES) št. 67/2010 Evropskega parlamenta in Sveta) (Uredba (ES) št. 680/2007 Evropskega parlamenta in Sveta) (Uredba Sveta (ES) št. 58/2003) (Sklep Komisije 2007/60/ES, kakor je bil nazadnje spremenjen s Sklepom 2008/593/ES) Cilji Sklep o smernicah Unije za razvoj vseevropskega prometnega omrežja (TEN-T) določa smernice, ki zajemajo cilje, prednostne naloge in splošno zasnovo, predvidene na področju TEN-T. Da bi se omogočilo izvajanje teh smernic, so bila določena splošna pravila za financiranje TEN s strani Unije. Uredba Sveta (ES) št. 58/2003 pooblašča Komisijo za ustanovitev izvajalskih agencij za izvajanje nalog, povezanih s programi Unije. Zato je bila ustanovljena Izvajalska agencija za vseevropsko prometno omrežje (TEN-TEA), ki upravlja ukrepe Unije na področju TEN na podlagi smernic in finančne uredbe TENT-T ter dodaja vrednost upravljanju programa TEN-T. Dela pod nadzorom matičnega GD MOVE, ki ohranja odgovornost za vprašanja politike. Izvajalska agencija za vseevropsko prometno omrežje je odgovorna za upravljanje tehničnega in finančnega izvajanja programa TEN-T, tako da spremlja celoten projektni cikel. S svojim vsakdanjim delom skuša izboljšati uspešnost in prožnost izvajanja TEN-T ob znižanju stroškov, hkrati pa priskrbeti visoko strokovno znanje z zaposlovanjem bolj specializiranega osebja. Poleg tega krepi povezave med TEN-T in glavnimi zainteresiranimi stranmi, zagotavlja boljše usklajevanje financiranja z drugimi instrumenti EU, izboljšuje prepoznavnost in koristi financiranja EU ter zagotavlja podporo in povratne informacije Komisiji.

Vodenje Usmerjevalni odbor Dejavnosti Agencije nadzoruje usmerjevalni odbor, ki ga sestavlja pet članov iz generalnih direktoratov EU za mobilnost in promet, regionalno in mestno politiko, okolje in človeške vire ter opazovalec iz Evropske investicijske banke. Odbor se srečuje štirikrat letno in odobri upravni proračun Agencije, delovni program, letno poročilo o dejavnostih, računovodske izkaze vseh prihodkov in odhodkov, zunanje ocenjevalno poročilo ter druga posebna izvedbena pravila. Direktor Imenuje ga Evropska komisija. Notranja revizija Služba Evropske komisije za notranjo revizijo in oddelek za notranjo revizijo Agencije. Zunanja revizija Evropsko računsko sodišče. Organ za razrešnico Evropski parlament na priporočilo Sveta.

Viri, ki so bili Agenciji na voljo v letu 2012 Proračun A. 7,9 milijarde EUR (od tega 100 % iz splošnega proračuna Evropske unije) za proračun za vseevropsko prometno omrežje, ki se nanaša na finančno perspektivo 2007–2013. B. 9,8 milijona EUR (upravni proračun), in sicer 100 % kot subvencija EU, ki jih Agencija upravlja samostojno. Število zaposlenih 31. decembra 2012 Začasna delovna mesta: 33 mest v načrtu delovnih mest, od katerih je zasedenih 100 %. Pogodbeni uslužbenci: 67 načrtovanih delovnih mest, od katerih je bilo zasedenih 66 (99 %). Skupno število zaposlenih: 100 (99 zasedenih delovnih mest) Ti opravljajo: (a) operativne dejavnosti: 65 (64 zasedenih delovnih mest) (b) upravne dejavnosti: 35 (35 zasedenih delovnih mest)

Proizvodi in storitve, zagotovljeni v letu 2012 Razpisi — Razpisi za letni delovni program za leto 2011 s petimi prednostnimi področji v skupni vrednosti 200 milijonov EUR. 34 zunanjih strokovnjakov je ocenilo 138 predlogov v vrednosti 426,3 milijona EUR, od katerih je bilo in 74 predlogov v vrednosti 198,7 milijona EUR priporočenih za financiranje. — Priprava večletnih in letnih razpisov za leto 2012 v vrednosti 1 057 milijonov EUR oziroma 250 milijonov EUR, ki so bili objavljeni v letu 2012. Upravljanje projektov — Priprava 96 novih sklepov o financiranju (razpisi za leto 2011) – 325 odprtih konec leta 2012. — Obravnava 102 zahtev upravičencev za spremembe – 63 novih leta 2012. — Analiza 171 poročil o stanju ukrepov (ASR – glavno orodje za spremljanje napredka projektov) in 21 strateških akcijskih načrtov. — 207 projektnih sestankov na kraju samem ali v prostorih Agencije. — Polna realizacija razpoložljivih odobritev plačil, s povprečnim neto časom izplačila 12 dni. Poenostavitveni ukrepi — Izboljšanje notranjih postopkov in komuniciranja z upravičenci, na primer v zvezi s poročanjem, ocenjevanjem javnih naročil, spremembami sklepov itn. — Razvoj orodja za elektronsko oddajo poročil o stanju ukrepov. — Preoblikovanje delovne skupine za dobro prakso (Agencija in upravičenci), ki je bila vzpostavljena za razprave o predlogih za izboljšanje učinkovitosti pri upravnem izvajanju programa. — Priprava popisov v zvezi z razlagami določb sklepa Komisije in primerov oddaje javnih naročil. — Izboljšanje in racionalizacija notranjih postopkov z delovnimi skupinami za predloge za upravne in operativne odhodke. Komuniciranje — Spletna stran je dodala nov vir objav na Twitterju (@tentea_eu) in razširila oddelek o projektnih dosežkih – 166 000 obiskov leta 2012. Spletna stran službe za pomoč za pomorske avtoceste je imela 2 500 obiskovalcev. — Kampanja '10 (MORE) out od TEN' o dodatnih projektnih dosežkih TEN-T s posodobitvami spletne strani, tviti, brošuro in plakati. — Sprememba vizualne podobe in izvajanja vseh objavljenih gradiv, spletne strani, intraneta, predlog in oznak Komisije. — Objava 11 e-okrožnic/posodobitev za upravičence, 37 sporočil za javnost v 20 jezikih o razpisih, dosežkih in novoizbranih projektih, 53 pripravljenih sporočil za javnost za objavo in posodobljen poslovni letak/mapa, ki je posledica sprememb vizualne podobe (glej zgoraj), nova brošura ERTMS, brošure za odbor za dodelitev finančne pomoči o izbranih projektih v okviru letnih in večletnih razpisov. — Prireditve so vključevale skupni dan TEN-T/informativni dan in razstavo z GD MOVE, letni informativni dan o razpisih, sodelovanje na konferenci GD MOVE/danskega predsedovanja ERTMS, institucionalnem odprtem dnevu in drugih prireditvah, povezanih s TEN-T, ki sta jih organizirala GD REGIO in Odbor regij Evropske unije. Sodelovanje z matičnim generalnim direktoratom — Priprava posebne analize podatkov za poročanje o letnem delovnem programu ter za finančno načrtovanje in spremljanje, da se zagotovi uspešno in učinkovito splošno izvajanje programa. — Pomoč pri podpori stališč GD MOVE med postopkom soodločanja o instrumentu za povezovanje Evrope (IPE) in novih smernicah TEN-T. — Priprava statističnih podatkov, poročanje in zemljevidi v zvezi s programom, npr. poročilo o izvajanju programa TEN-T. — Skupno mesečno srečanje poslovodstva, na katerem sodelujejo direktorji, vodje enot, vodja za komuniciranje in uradniki za zvezo Agencije/generalnih direktoratov. Revizije — Sprejetje večletne revizijske strategije za obdobje 2013–2015. — Izvedenih je bilo 14 revizij, ki so zajele 21 % (po denarni vrednosti) vmesnih/končnih plačil iz leta 2011.